Document ID: 32001R1514

Nõukogu määrus (EÜ) nr 1514/2001,
23. juuli 2001,
millega muudetakse määrust (EMÜ) nr 1696/71 humalaturu ühise korralduse kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 36 ja 37,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades järgmist:
(1) Nõukogu määruse (EMÜ) nr 1696/71 [4] artikli 12 lõikes 5 on sätestatud, et ühenduses toodetud humala eest makstava toetuse suurus määratakse kindlaks viieks aastaks, alates 1996. aasta saagiskoristusest kuni 2000. aasta saagikoristuseni.
(2) Komisjon on nõukogule vastavalt määruse (EMÜ) nr 1696/71 artiklile 18 esitanud aruande humalasektori arengust Euroopa Ühenduses. Aruandest selgub, et tootmist kohandatakse järk-järgult vastavalt nõudlusele nii koguse osas, vähendades pindala ja toodetud koguseid, kui ka kvaliteedi osas, vahetades sorte eelkõige õlletööstuses kõige nõutavamate sortide vastu.
(3) Praegu ettenähtud toetuse suuruse kohaldamist tuleks pikendada kolme aasta võrra ning tuleks esitada aruanne kõnealuse uue ajavahemiku kohta.
(4) Määruse (EMÜ) nr 1696/71 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused, [5]
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1696/71 muudetakse järgmiselt.
1. Artikli 12 lõike 5 punkt a asendatakse järgmisega:
"a) Hektaritoetus on kõikide sordirühmade puhul sama. Alates 1996. aasta saagikoristusest on toetuse suurus kaheksa aasta jooksul 480 eurot hektari kohta."
2. Artikli 12 lõike 5 punkt d asendatakse järgmisega:
"d) Kinnipeetud toetust võib koguda kõige rohkem kolm aastat; kõnealuse ajavahemiku lõpuks peab kogu kinnipeetud toetus olema kulutatud."
3. Artikli 18 teises lõigus asendatakse kuupäev "1. september 2000" kuupäevaga "31. detsember 2003".
4. Artikkel 19 jäetakse välja.
5. Artikkel 20 asendatakse järgmisega:
"Artikkel 20
1. Komisjoni abistab "humalaturu korralduskomitee", edaspidi "komitee".
2. Kui viidatakse käesolevale artiklile, kohaldatakse otsuse 1999/468/EÜ artikleid 4 ja 7.
Otsuse 1999/468/EÜ artikli 4 lõikes 3 sätestatud tähtajaks kehtestatakse üks kuu.
3. Komitee võtab vastu oma kodukorra."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. jaanuarist 2001.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. juuli 2001

Labels: 17
5
6